Document ID: 32004D0751

KOMISSION PÄÄTÖS,
tehty 22 päivänä lokakuuta 2004,
elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen liitteeseen V tehtyjen muutosten hyväksymisestä Euroopan yhteisön puolesta
(tiedoksiannettu numerolla K(2004) 4022)
(ETA:n kannalta merkityksellinen teksti)
(2004/751/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä 17 päivänä joulukuuta 1996 tehdyn neuvoston päätöksen 97/132/EY (1) ja erityisesti sen 3 artiklan 3 kohdan,
sekä katsoo seuraavaa:
(1)
Elävien eläinten ja eläintuotteiden kauppaan sovellettavia eläinten terveyttä koskevia toimenpiteitä koskevassa Euroopan yhteisön ja Uuden-Seelannin sopimuksessa olevien liitteiden muutoksia koskevan sopimuksen tekemisestä kirjeenvaihtona 28 päivänä marraskuuta 2002 tehdyssä neuvoston päätöksessä 2002/957/EY (2) säädetään mahdollisuudesta tunnustaa Uuden-Seelannin todistusjärjestelmien vastaavuus tuoreen lihan ja lihavalmisteiden sekä muiden eläintuotteiden osalta.
(2)
Sopimuksen 16 artiklan mukaisesti perustettu, sopimuksen hallinnointia käsittelevä pariteettikomitea (jäljempänä ”komitea”) antoi 1 ja 2 päivänä kesäkuuta 2004 pitämässään kokouksessa suosituksen terveysvaatimusten vastaavuuden määrittelemisestä nautaeläinten alkioiden, riistalintujen, ihmisravinnoksi tarkoitettujen elävien simpukoiden, hunajan ja villan osalta. Komitea suositteli myös todistusjärjestelmien vastaavuuden määrittelemistä kalastustuotteille ja antoi suosituksia liitteen V yleisestä muodosta.
(3)
Näiden suositusten perusteella sopimuksen liite V on aiheellista muuttaa.
(4)
Nämä muutokset olisi hyväksyttävä yhteisön puolesta.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Euroopan yhteisön puolesta elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen 16 artiklan mukaisesti perustetun, sopimuksen hallinnointia käsittelevän pariteettikomitean antamien suositusten mukaisesti kyseisen sopimuksen liitteen V muutokset.
Uuden-Seelannin kanssa kirjeenvaihtona tehdyn sopimuksen teksti sekä sopimuksen liitteeseen V tehdyt muutokset ovat tämän päätöksen liitteenä.
2 artikla
Terveys- ja kuluttaja-asioiden pääosaston pääjohtajalle annetaan valtuudet allekirjoittaa kirjeenvaihtona tehty sopimus yhteisöä sitovasti.
3 artikla
Tätä päätöstä sovelletaan sitä kuukautta, jona Uusi-Seelanti ilmoittaa komissiolle kirjallisesti, että 1 artiklassa tarkoitettujen muutosten hyväksymisen edellyttämät sisäiset menettelyt on saatu päätökseen, seuraavan kuukauden ensimmäisestä päivästä.
Komissio antaa neuvostolle ja jäsenvaltioille viipymättä tiedon ilmoituksesta, johon viitataan 1 kohdassa.
4 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä lokakuuta 2004.

Labels: 17
7
0
6
18
15